കഴിക്കാന് വാങ്ങിയ ഭക്ഷണത്തില് സവാളയില്ല അക്രമാസക്തയായി യുവതി ദൃശ്യങ്ങള് വൈറല് മുംബൈ: കഴിക്കാന് വാങ്ങിയ ഭക്ഷണത്തില് സവാളയില്ലാത്തതിനെ തുടര്ന്ന് അക്രമാസക്തയായി യുവതി. സൈക്കിളില് ഭക്ഷണം വില്ക്കുന്ന യുവാവില് നിന്നും ഖസ്ത കച്ചോരി എന്ന വിഭവമാണ് യുവതി കഴിക്കാന് വാങ്ങിയത്. എന്നാല് തനിക്ക് ലഭിച്ച് ഭക്ഷണത്തില് സവാളയുടെ കുറവുണ്ടെന്നാരോപിച്ച് യുവതി വഴക്കുണ്ടാക്കുകയായിരുന്നു. കച്ചവടക്കാരനുമായി വഴക്കിലേര്പ്പെട്ടതിനുശേഷം ഇയാളെ അസഭ്യം പറയുകയും ചെയ്തു. ട്വിറ്റിറില് പങ്കുവെച്ച ഈ ദൃശ്യങ്ങള് ഇതിനോടകം വൈറലായി. കഴിക്കാന് വാങ്ങിയ ഭക്ഷണത്തില് സവാളയില്ലെന്ന് മനസിലാക്കിയ യുവതി കച്ചവടക്കാരനോട് സവാള ആവശ്യപ്പെടുന്നു. എന്നാല് കൈയ്യില് ഒരു സവാള പോലും അവശേഷിക്കുന്നില്ലെന്നായിരുന്നു കച്ചവടക്കാരന് നല്കിയ മറുപടി. ഇതിനു ശേഷം യുവതി ഭക്ഷണം കഴിച്ചു. പിന്നീട് ഭക്ഷണത്തിന്റെ പണം നല്കാന് ആവശ്യപ്പെട്ടപ്പോഴാണ് യുവതി കച്ചവടക്കാരനെ അസഭ്യം പറയാന് ആരംഭിച്ചത്. ഭക്ഷണത്തില് സവാളയില്ലാത്തതിനാല് പണം നല്കില്ലെന്നാണ് യുവതി പറഞ്ഞത്. ഭക്ഷണം വിതരണം ചെയ്യുന്നയാളാണെങ്കില് സാധനങ്ങള് തീരുമ്ബോള് എന്തുകൊണ്ട് അവ വാങ്ങിവെച്ചില്ലെന്നാണ് യുവതി കച്ചവടക്കാരനോട് ചോദിച്ചത്. യുവതിയും കച്ചവടക്കാരനും തമ്മില് കലഹം ആരംഭിച്ചതിനെ തുടര്ന്ന് പ്രദേശത്ത് ആളുകള് കൂടി. എന്നിട്ടും കലിയടങ്ങാതെ യുവതി ബഹളം തുടര്ന്നു. കൂടി നിന്ന ജനക്കൂട്ടവും യുവതിയോട് കച്ചവടക്കാരന് പണം നല്കാന് ആവശ്യപ്പെട്ടപ്പോള് കുപിതയായ യുവതി ഇയാള് ഭക്ഷണം വിതരണം ചെയ്യാന് ഉപയോഗിക്കുന്ന സൈക്കില് മറിച്ചിട്ടു. സൈക്കിളില് ഉണ്ടായിരുന്നു ഭക്ഷണങ്ങളും താഴെ വീണു. എന്നിട്ടും ദേഷ്യം സഹിക്കാന് വയ്യാതെ യുവതി കച്ചവടക്കാരനെ തല്ലുകയും ചെയ്തു.